**ลักษณะ 3 ความผิดเกี่ยวกับการยุติธรรม**

1. เจ้าพนักงานในการยุติธรรมเป็นเจ้าพนักงานที่ปฏิบัติหน้าที่ ในการอำนวยความยุติธรรมให้แก่ประ ชาชน การกระทำความผิดต่อเจ้าพนักงานในการยุติธรรม ผู้กระทำผิดจะต้องรับโทษต่างหากจากการกระทำผิดต่อเจ้าพนักงานอื่น
2. เจ้าพนักงานในการยุติธรรมเป็นเจ้าพนักงานที่ปฏิบัติหน้าที่ ในการอำนวยความยุติธรรมให้แก่ประชาชน การที่เจ้าพนักงานในการยุติธรรมปฏิบัติหน้าที่โดยมิชอบจึงต้องรับโทษหนักขึ้นกว่าเจ้าพนักงานอื่น
   1. **ความผิดต่อเจ้าพนักงานในการยุติธรรม (1)**
3. ในการให้สินบนเจ้าพนักงานในการยุติธรรม ผู้กระทำความผิดจะต้องระวางโทษหนักกว่าการให้สินบนเจ้าพนักงานอื่น
4. ประชาชนต้องให้ความร่วมมือในการผดุงไว้ซึ่งความยุติธรรม การขัดขืนคำบังคับ หมาย คำสั่งของเจ้าพนักงานในการยุติธรรมย่อมทำให้เจ้าพนักงานในการยุติธรรมไม่อาจปฏิบัติหน้าที่ได้ด้วยดี
5. การแสดงข้อเท็จจริงต่อเจ้าพนักงานในการยุติธรรมเป็นสิ่งสำคัญอย่างยิ่งในอันที่เจ้าพนักงานในการยุติธรรมจะปฏิบัติหน้าที่ได้อย่างถูกต้องและเที่ยงธรรม ผู้กระทำการอันเป็นเท็จต่อเจ้าพนักงานในการยุติธรรม จึงมีความผิดและต้องได้รับโทษ
   * 1. **ให้สินบนเจ้าพนักงานในการยุติธรรม**

**มาตรา 167 ผู้ใดให้ ขอให้หรือรับว่าให้ทรัพย์สินหรือประโยชน์อื่นใด แก่เจ้าพนักงานในตำแหน่งตุลาการ พนักงานอัยการผู้ว่าคดี หรือพนักงานสอบสวน เพื่อจูงใจให้กระทำการไม่กระทำการหรือ ประวิงการกระทำใดอันมิชอบด้วยหน้าที่ต้องระวางโทษ จำคุกไม่เกินเจ็ดปีและปรับไม่เกินหนึ่งหมื่นสี่พันบาท**

เหลืองกระทำความผิดอาญาเรื่องหนึ่ง ซึ่งมีพยานหลักฐานพอที่พนักงานอัยการจะสั่งฟ้องได้ แต่เหลืองเสนอให้เงินจำนวนหนึ่งแก่พนักงานอัยการผู้นั้นเพื่อสั่งไม่ฟ้อง ดังนี้เหลืองจะมีความผิดฐานให้สินบนเจ้าพนักงานในการยุติธรรมหรือไม่

การที่เหลืองเสนอให้เงินจำนวนหนึ่งแก่พนักงานอัยการเพื่อให้สั่งไม่ฟ้อง ทั้งที่พยานหลักฐานสามารถสั่งฟ้องได้เป็นการขอให้ทรัพย์สินแก่พนักงานอัยการ เพื่อจูงใจให้พนักงานอัยการกระทำการคือการสั่งไม่ฟ้องคดีอันเป็นการไม่ชอบด้วยหน้าที่ การกระทำของเหลืองเป็นความผิดฐานให้สินบนเจ้าพนักงานในการยุติธรรม

* + 1. **ขัดขืนคำบังคับ หมาย คำสั่ง ของเจ้าพนักงานในการยุติธรรม**

**มาตรา 168 ผู้ใดขัดขืนคำบังคับตามกฎหมายของพนักงานอัยการ ผู้ว่าคดี หรือพนักงานสอบสวน ซึ่งให้มาเพื่อให้ถ้อยคำ ต้องระวางโทษจำคุกไม่เกินสามเดือน หรือปรับไม่เกินห้าร้อยบาท หรือทั้งจำทั้งปรับ**

**มาตรา 171 ผู้ใดขัดขืนคำสั่งของศาลให้สาบาน ปฏิญาณให้ถ้อยคำ หรือเบิกความ ต้องระวางโทษจำคุกไม่เกินหกเดือน หรือปรับไม่เกิน หนึ่งพันบาทหรือทั้งจำทั้งปรับ**

เขียวถูกกล่าวหาจากพนักงานสอบสวนว่า กระทำความผิดฐานลักทรัพย์ และได้รับการประกันตัวไปในชั้นสอบสวน พนักงานสอบสวนประสงค์จะสอบปากคำเขียวเพิ่มเติม จึงได้ออกหมายเรียกไปยังเขียวให้มาพบ เขียวได้รับหมายเรียกแล้วไม่ยอมมาพบพนักงานสอบสวน โดยไม่มีข้อแก้ตัวอันควร เขียวจะมีความผิดฐานใดหรือไม่

เขียวตกเป็นผู้ต้องหาของพนักงานสอบสวน เมื่อเขียวขัดขืนหมายเรียกของพนักงานสอบสวน ปวอ. มาตรา 66(3) บัญญัติทางแก้ไขไว้แล้ว โดยให้พนักงานสอบสวนมีอำนาจออกหมายจับได้ซึ่งเป็นการลงโทษอยู่แล้ว เขียวจึงไม่มีความผิดตามมาตรา 168 อีก

พระภิกษุแดงมาเบิกความเป็นพยานโจทก์แก่ศาล และตอบคำซักถามของทนายโจทก์จนจบแล้ว เมื่อทนายจำเลยถามค้าน พระภิกษุแดงกลับไม่ยอมตอบคำถามซึ่งศาลขอให้ตอบ ดังนี้ พระภิกษุแดงจะมีความผิดตาม ปอ. มาตรา 171 หรือไม่

ตาม ปวพ. มาตรา 115 กำหนดสิทธิพระภิกษุในพุทธศาสนา จะไม่ตอบคำถามใด ๆ ก็ได้ ดังนั้น การที่พระภิกษุแดงไม่ยอมตอบคำถามค้านของทนายจำเลยจึงชอบที่จะกระทำได้ตาม ปวพ. มาตรา 115 การกระทำของพระภิกษุแดงจึงไม่เป็นความผิดตาม ปอ. มาตรา 171

* + 1. **การกระทำอันเป็นเท็จต่อเจ้าพนักงานในการยุติธรรม**

มาตรา **175 ผู้ใดเอาความอันเป็นเท็จฟ้องผู้อื่นต่อศาลว่ากระทำ ความผิดอาญา หรือว่ากระทำความผิดอาญาแรงกว่าที่เป็นจริง ต้องระวางโทษจำคุกไม่เกินห้าปี และปรับไม่เกินหนึ่งหมื่นบาท**

มาตรา **176 ผู้ใดกระทำความผิดตาม** มาตรา[**175**](http://www.kodmhai.com/m2/m2-2/m2-167-199.html#m175#m175) **แล้วลุแก่โทษ ต่อศาลและขอถอนฟ้องหรือแก้ฟ้องก่อนมีคำพิพากษา ให้ศาลลงโทษ น้อยกว่าที่กฎหมายกำหนดไว้หรือศาลจะไม่ลงโทษเลยก็ได้**

มาตรา **177 ผู้ใดเบิกความอันเป็นเท็จในการพิจารณาคดีต่อศาล ถ้าความเท็จนั้นเป็นข้อสำคัญในคดี ต้องระวางโทษจำคุกไม่เกินห้าปี หรือปรับไม่เกินหนึ่งหมื่นบาท หรือทั้งจำทั้งปรับ**

**ถ้าความผิดดังกล่าวในวรรคแรก ได้กระทำในการพิจารณา คดีอาญา ผู้กระทำต้องระวางโทษจำคุกไม่เกินเจ็ดปี และปรับไม่เกิน หนึ่งหมื่นสี่พันบาท**

**ทองได้ยื่นฟ้องเทียนเป็นจำเลยต่อศาลแพ่งว่า เทียนเช่าที่ดินของทองปลูกบ้านอยู่ โดยสัญญาเช่าได้สิ้นอายุลงแล้วขอให้เทียนและบริวารออกจากที่ดินและรื้อบ้านไป เทียนยื่นคำให้การรับว่าเป็นความจริงดังฟ้อง ขอเวลารื้อบ้านภายใน 10 วัน แต่ความจริงที่ดินเป็นของมารดาทอง จอนเช่าที่ดินจากมารดาทองปลูกบ้านอยู่ โดยเทียนไม่เคยเกี่ยวข้องด้วย การฟ้องเท็จและให้การเท็จดังกล่าวทำให้จอนเสียหาย เพราะถูกหาว่าเป็นบริวารของเทียนและขัดขืนไม่ยอมออกไปจากบ้านตามคำพิพากษา ดังนี้ การที่ทองฟ้องเทียนดังกล่าวจะเป็นความผิดฐานฟ้องเท็จหรือไม่**

**การฟ้องเท็จนั้น ตาม ปอ. มาตรา 175 ต้องเป็นการฟ้องเท็จในคดีอาญาการฟ้องเท็จในคดีแพ่งไม่มีกฎหมายบัญญัติว่าเป็นความผิดทางอาญาแต่อย่างใด ทองจึงไม่มีความผิดฐานฟ้องเท็จ**

**จันทร์มีสาเหตุโกรธเคืองกับอังคาร จันทร์แกล้งฟ้องอังคารต่อศาลว่าลักทรัพย์และศาลสั่งประทับรับฟ้องระหว่างสืบพยานจำเลย จันทร์ถอนฟ้องโดยแถลงความจริงว่าอังคารมิได้กระทำผิดตามข้อกล่าวหา ดังนี้ศาลจะลงโทษจันทร์ฐานฟ้องเท็จอย่างไร**

**การกระทำของจันทร์เป็นการเอาความอันเป็นเท็จฟ้องอังคารต่อศาล จันทร์จึงมีความผิดตาม ปอ. แต่การที่จันทร์ถอนฟ้องก่อนสืบพยานจำเลยโดยแถลงว่าความจริงอังคารมิได้กระทำผิดตามข้อกล่าวหาเป็นการลุแก่โทษต่อศาล และขอถอนฟ้องก่อนมีคำพิพากษา จันทร์ย่อมได้รับผลตามมาตรา 176 ซึ่งศาลอาจใช้ดุลพินิจลงโทษจันทร์น้อยกว่าที่มาตรา 175 กำหนดไว้เพียงใดก็ได้**

**ดำเป็นพยานรู้เห็นในขณะที่แดงยืมเงินจากเขียว เมื่อเขียวมาฟ้องแดงเรียกเงินกู้ที่ยืมคืน และอ้างดำเป็นพยาน ดำกลับเบิกความว่า ดำไม่เห็นแดงยืมเงินจากเขียว ในที่สุดศาลพิพากษายกฟ้อง เขียวจึงมาฟ้องดำว่าเบิกความเท็จในคดีดังกล่าว ดำต่อสู้ว่า การจะเป็นความผิดฐานเบิกความเท็จได้ จะต้องเป็นการเบิกความเท็จในคดีอาญาเท่านั้น ดังนั้น ข้อกล่าวอ้างของดำฟังขึ้นหรือไม่**

**ดำมีความผิดฐานเบิกความเท็จ เพราะการที่ดำรู้เห็นในขณะแดงยืมเงินถือว่าเป็นข้อสำคัญในคดี แม้คดีที่ดำเบิกความจะเป็นคดีแพ่งดำก็มีความผิดฐานเบิกความเท็จตาม ปอ. มาตรา 177 ซึ่งบัญญัติความผิดฐานเบิกความเท็จทั้งคดีแพ่งและคดีอาญา ต่างจากกับการฟ้องเท็จตามมาตรา 175 ซึ่งจะต้องเป็นการฟ้องเท็จเฉพาะความผิดอาญาเท่านั้น**

* 1. **ความผิดต่อเจ้าพนักงานในการยุติธรรม**

1. พยานหลักฐานหรือทรัพย์สินแห่งคำพิพากษาหรือคำสั่งจำเป็นต้องได้รับความคุ้มครอง ทั้งนี้เพื่อประโยชน์ในการพิจารณาพิพากษา และบังคับคดีแพ่งและคดีอาญา
2. เมื่อศาลวินิจฉัยว่าจำเลยมีความผิดและลงโทษจำเลย จำเลยจะต้องได้รับโทษตามคำพิพากษาของศาล การกระทำให้ผู้ต้องโทษไม่ได้รับโทษตามคำพิพากษา จึงเป็นเรื่องที่รัฐต้องลงโทษแก่ผู้กระทำ
3. วิธีการเพื่อความปลอดภัย นอกจากจะเป็นการคุ้มครองบุคคลนั้นแล้ว ยังคุ้มครองสาธารณชนอีกด้วย การฝ่าฝืนวิธีการเพื่อความปลอดภัยจึงเป็นเรื่องที่รัฐจะต้องลงโทษ
4. ศาลหรือผู้พิพากษาปฏิบัติหน้าที่ในการอำนวยความยุติธรรม ในพระปรมาภิไธยของพระบาทสมเด็จพระเจ้าอยู่หัว การดูหมิ่นศาลหรือผู้พิพากษา กฎหมายจึงเอาโทษหนักกว่าดูหมิ่นเจ้าพนักงานอื่น
   * 1. **ทำลายทรัพย์สินในคดีหรือเอกสารของผู้อื่น**

มาตรา **187 ผู้ใดเพื่อจะมิให้การเป็นไปตามคำพิพากษาหรือคำสั่งของศาล ทำให้เสียหาย ทำลาย ซ่อนเร้น เอาไปเสีย หรือทำให้สูญหาย หรือไร้ประโยชน์ ซึ่งทรัพย์ที่ถูกยึดหรืออายัด หรือที่ตนรู้ว่าน่าจะถูกยึด หรืออายัด ต้องระวางโทษจำคุกไม่เกินสามปีหรือปรับไม่เกินหกพันบาท หรือทั้งจำทั้งปรับ**

มาตรา **188 ผู้ใดทำให้เสียหาย ทำลาย ซ่อนเร้น เอาไปเสีย หรือ ทำให้สูญหายหรือไร้ประโยชน์ ซึ่งพินัยกรรมหรือเอกสารใดของผู้อื่น ในประการที่น่าจะเกิดความเสียหายแก่ผู้อื่นหรือประชาชนต้องระวาง โทษจำคุกไม่เกินห้าปีและปรับไม่เกินหนึ่งหมื่นบาท**

โจทก์ฟ้องจำเลยเรียกหนี้ตามสัญญาต่อศาล จำเลยทำสัญญาประนีประนอมยอมความโดยขอผ่อนชำระต่อโจทก์ ต่อมาจำเลยสมคบกับพวกขายเรือนของจำเลยให้บุคคลอื่นไปเสีย จนโจทก์ไม่อาจยึดเรือนมาขายทอดตลาดเพื่อชำระหนี้ตามคำพิพากษาได้ ดังนี้จำเลยจะมีความผิดฐานใดหรือไม่

การที่จำเลยสมคบกับพวกขายเรือนของจำเลยให้บุคคลอื่นไป จนโจทก์ไม่อาจยึดเรือนขายทอดตลาดเพื่อชำระหนี้ตามคำพิพากษาได้ ถือว่าการกระทำของจำเลยเป็นการทำให้ทรัพย์ซึ่งน่าจะถูกยึดสูญหายไป การกระทำของจำเลยย่อมเป็นความผิดตาม ปอ. มาตรา 187

จน กู้ยืมเงิน มี ไป 1,000 บาท จนเขียนในกระดาษแผ่นหนึ่งความว่า กู้ยืมเงินมีไป 1,000 บาท รับเงินไปครบแล้วลงลายมือชื่อจนไว้ แล้วมอบให้มีไป ต่อมาจนพบหนังสือฉบับนี้ในลิ้นชักโต๊ะทำงานของมีซึ่งทำงานอยู่แห่งเดียวกัน จน แอบใช้น้ำยาลบหมึกลบข้อความและชื่อของตนในหนังสือดังกล่าวออกหมดสิ้น ดังนี้จนมีความผิดฐานใดหรือไม่

การที่จนลบข้อความและชื่อของตนในกระดาษดังกล่าวออกเป็นการทำให้สัญญากู้ยืมเงินเสียหายและไร้ประโยชน์ต่อนายมี การกระทำของนายจนจึงมีความผิดตาม ปอ. มาตรา 188

* + 1. **การกระทำเพื่อมิให้ต้องโทษ**

มาตรา **190 ผู้ใดหลบหนีไประหว่างที่ถูกคุมขังตามอำนาจของศาล ของพนักงานอัยการ ของพนักงานสอบสวน หรือของเจ้าพนักงานผู้มีอำนาจสืบสวนคดีอาญา ต้องระวางโทษจำคุกไม่เกินสามปี หรือปรับ ไม่เกินหกพันบาท หรือทั้งจำทั้งปรับ**

**ถ้าความผิดดังกล่าวมาในวรรคแรกได้กระทำโดยแหกที่คุมขัง โดยใช้กำลังประทุษร้าย หรือโดยขู่เข็ญว่าจะใช้กำลังประทุษร้าย หรือโดยร่วมกระทำความผิดด้วยกันตั้งแต่สามคนขึ้นไป ผู้กระทำต้องระวางโทษจำคุกไม่เกินห้าปี หรือปรับไม่เกินหนึ่งหมื่นบาท หรือ ทั้งจำทั้งปรับ**

**ถ้าความผิดตาม มาตรานี้ ได้กระทำโดยมีหรือใช้อาวุธปืน หรือวัตถุระเบิดผู้กระทำต้องระวางโทษหนักกว่าโทษที่กฎหมายบัญญัติ ไว้ในสองวรรคก่อนกึ่งหนึ่ง**

วอนไปเยี่ยมวันผู้ต้องหา ซึ่งถูกคุมตัวระหว่างสอบสวนอยู่ที่สถานีตำรวจแห่งหนึ่ง ขณะเจ้าหน้าที่ตำรวจเผลอวอนแอบส่งใบเลื่อยให้วัน วันใช้ใบเลื่อยนั้นเลื่อยลูกกรงเหล็กห้องขังหลบหนีไปได้ ดังนี้ วอนมีความผิดฐานใดหรือไม่

การกระทำของวอน มิใช่เป็นการกระทำให้วันหลุดพ้นจากการคุมขังตามบทบัญญัติแห่งมาตรา 191 แต่เป็นการสนับสนุนให้นายวันผู้ถูกคุมขังหลบหนีไประหว่างคุมขังอยู่ตามอำนาจของพนักงานสอบสวน จึงเป็นความผิดตาม ปอ. มาตรา 190 , 86

* + 1. **ฝ่าฝืนวิธีการเพื่อความปลอดภัย**

มาตรา **48 ถ้าศาลเห็นว่า การปล่อยตัวผู้มีจิตบกพร่อง โรคจิต หรือจิตฟั่นเฟือนซึ่งไม่ต้องรับโทษหรือได้รับการลดโทษตาม** มาตรา[**65**](http://www.kodmhai.com/m2/m2-2/m2-59-79.html#m65) **จะเป็นการไม่ปลอดภัยแก่ประชาชน ศาลจะสั่งให้ส่งไปคุมตัวไว้ ในสถานพยาบาลก็ได้ และคำสั่งนี้ศาลจะเพิกถอนเสียเมื่อใดก็ได้**

มาตรา **49 ในกรณีที่ศาลพิพากษาลงโทษจำคุก หรือพิพากษาว่า มีความผิดแต่รอการกำหนดโทษ หรือรอการลงโทษบุคคลใด ถ้าศาล เห็นว่าบุคคลนั้นได้กระทำความผิดเกี่ยวเนื่องกับการเสพสุราเป็น อาจิณ หรือการเป็นผู้ติดยาเสพติดให้โทษ ศาลจะกำหนดในคำพิพากษา ว่าบุคคลนั้นจะต้องไม่เสพสุรา ยาเสพติดให้โทษ อย่างหนึ่งอย่างใด หรือทั้งสองอย่างภายในระยะเวลาไม่เกินสองปีนับแต่วันพ้นโทษหรือ วันปล่อยตัวเพราะรอการกำหนดโทษ หรือรอการลงโทษก็ได้**

**ในกรณีที่บุคคลดังกล่าวในวรรคแรกไม่ปฏิบัติตามที่ศาลกำหนด ศาลจะสั่งให้ส่งไปคุมตัวไว้ในสถานพยาบาลเป็นเวลาไม่เกินสองปีก็ได้**

เหลืองกระทำความผิดอาญาเรื่องหนึ่ง ศาลไม่พิพากษาลงโทษเพราะเห็นว่า เหลืองกระทำความผิดในขณะไม่สามารถรู้ผิดชอบ หรือไม่สามารถบังคับตนเองได้เพราะมีจิตบกพร่อง แต่เห็นว่าหากปล่อยเหลืองไปจะไม่ปลอดภัยแก่ประชาชน ศาลจึงสั่งให้คุมตัวเหลืองไว้ในสถานพยาบาล ในระหว่างที่ถูกคุมตัวอยู่นั้น เหลืองหลบหนีไปจากสถานพยาบาลดังนี้เหลืองจะมีความผิดฐานใดหรือไม่

วิธีการที่ศาลสั่งให้คุมตัวเหลืองไว้ในสถานพยาบาล เป็นวิธีการใช้วิธีการเพื่อความปลอดภัยแก่ประชาชน ตามปอ.มาตรา 48 มิใช่ตามปอ. มาตรา 49 ซึ่งเป็นการกระทำความผิดเกี่ยวเนื่องกับการเสพสุราเป็นอาจิณ หรือติดยาเสพติดให้โทษ ซึ่งหากศาลใช้วิธีการเพื่อความปลอดภัยโดยคุมตัวไว้ในสถานพยาบาลตามมาตรา 49 แล้ว และผู้ถูกคุมตัวหลบหนีจากสถานพยาบาล ผู้หลบหนีจะมีความผิดตามปอ. มาตรา 195 ดังนั้นการหลบหนีของเหลืองจากสถานพยาบาล ผู้หลบหนีจึงมีความผิดตาม ปอ.มาตรา 195 *ดังนั้นการหลบหนีของเหลืองจากสถานพยาบาลจึงไม่มีความผิด เพราะเหลืองมิได้ถูกคุมตัวไว้ตามมาตรา 49*

* + 1. **กีดกันหรือขัดขวางการขายทอดตลาด**

มาตรา **197 ผู้ใดใช้กำลังประทุษร้าย ขู่เข็ญว่าจะใช้กำลังประทุษร้ายให้ประโยชน์ หรือรับว่าจะให้ประโยชน์ เพื่อกีดกันหรือขัดขวางการขาย ทอดตลาดของเจ้าพนักงานเนื่องจากคำพิพากษาหรือคำสั่งของศาลต้อง ระวางโทษจำคุกไม่เกินหกเดือน หรือปรับไม่เกินหนึ่งพันบาท หรือทั้ง จำทั้งปรับ**

ในระหว่างการขายทอดตลาดทรัพย์สินของลูกหนี้ตามคำพิพากษาคดีหนึ่ง เขียวญาติลูกหนี้ตามคำพิพากษาได้ขู่เข็ญผู้เข้าสู้ราคามิให้สู้ราคา หากเข้าสู้ราคาจะทำร้าย จนไม่มีบุคคลใดกล้าสู้ราคา และในที่สุดเจ้าพนักงานบังคับคดีต้องเลื่อนการขายทอดตลาดไป ดังนี้ เขียวจะมีความผิดฐานใดหรือไม่

การกระทำของเขียว เป็นความผิดตามปอ. มาตรา 197 เพราะการที่เขียวขู่เข็ญผู้เข้าสู้ราคามิให้สู้ราคา หากเข้าสู้ราคาจะถูกทำร้าย เป็นการขู่เข็ญว่าจะใช้กำลังประทุษร้าย เพื่อกีดกันหรือขัดขวางการขายทอดตลาดแล้ว

* + 1. **ดูหมิ่นศาลหรือผู้พิพากษา**

มาตรา **198 ผู้ใดดูหมิ่นศาลหรือผู้พิพากษาในการพิจารณาหรือ พิพากษาคดี หรือกระทำการขัดขวางการพิจารณาหรือพิพากษาของ ศาลต้องระวางโทษจำคุกตั้งแต่หนึ่งปีถึงเจ็ดปี หรือปรับตั้งแต่สองพันบาท ถึงหนึ่งหมื่นสี่พันบาทหรือทั้งจำทั้งปรับ**

ศาลชั้นต้นพิพากษาให้จำเลยแพ้คดี จำเลยอุทธรณ์โดยกล่าวในอุทธรณ์ว่า ศาลตัดสินไม่ต้องด้วยความยุติธรรม ดังนี้ การกระทำของจำเลยเป็นความผิดฐานดูหมิ่นศาลหรือผู้พิพากษาหรือไม่

จำเลยไม่มีความผิดฐานดูหมิ่นศาล หรือผู้พิพากษา เพราะเป็นการอุทธรณ์ ฎีกาภายในขอบเขตของการดำเนินคดีและวิพากษ์วิจารณ์ด้วยความเป็นธรรมต้องด้วยข้อยกเว้นตามบทบัญญัติความผิดฐานหมิ่นประมาท

แดงส่งเสียงเอะอะและทุบโต๊ะเก้าอี้ในระหว่างการพิจารณาคดีเรื่องหนึ่ง เจ้าพนักงานศาลเข้าห้ามปรามกลับไม่ยอมเชื่อฟัง จนศาลต้องเลื่อนการพิจารณาไป และได้ไต่สวนในเรื่องที่แดงประพฤติตนไม่เรียบร้อยในบริเวณศาลโดยลงโทษจำคุกฐานละเมิดอำนาจศาล 1 เดือน ตามประมวลกฎหมายวิธีพิจารณาความแพ่ง ดังนี้ แดงจะมีความผิดฐานขัดขวางการพิจารณาคดีของศาลอีกหรือไม่

การกระทำของแดงเป็นความผิดต่อกฎหมาย 2 ฉบับคือ ตามประมวลกฎหมายวิธีพิจารณาความแพ่งและตามประมวลกฎหมายอาญา แม้ศาลจะลงโทษแดงฐานละเมิดอำนาจศาลตามประมวลกฎหมายวิธีพิจารณาความแพ่งไปแล้ว ก็ไม่ลบล้างความผิดฐานขัดขวางการพิจารณาคดีของศาล ตาม ปอ.มาตรา 198

* + 1. **ซ่อนเร้นศพ**

มาตรา **199 ผู้ใดลอบฝัง ซ่อนเร้น ย้ายหรือทำลายศพหรือส่วน ของศพเพื่อปิดบังการเกิด การตายหรือเหตุแห่งการตาย ต้องระวางโทษจำคุกไม่เกินหนึ่งปีหรือปรับไม่เกินสองพันบาทหรือทั้งจำทั้งปรับ**

แดงฆ่าพี่เขยตายในบ้านพักแล้วตัดศีรษะพี่เขยนำไปทิ้งไว้อีกที่หนึ่ง ดังนี้ นอกจากแดงจะมีความผิดฐานฆ่าผู้อื่นแล้ว แดงจะมีความผิดฐานใดอีก

การที่แดงตัดศีรษะซึ่งเป็นส่วนหนึ่งของศพพี่เขย แล้วนำไปทิ้งไว้ที่แห่งหนึ่ง ถือว่าแดงได้ย้ายส่วนของศพเพื่อปิดบังเหตุแห่งการตาย การกระทำของแดงจึงเป็นความผิดตาม ปอ. มาตรา 199 อีกฐานหนึ่งนอกจากความผิดฐานฆ่าผู้อื่น

* 1. **ความผิดต่อเจ้าพนักงานในการยุติธรรม (3)**

1. เจ้าพนักงานในงานยุติธรรมมีหน้าที่อำนวยความยุติธรรมให้แก่ประชาชน การที่เจ้าพนักงานในการยุติธรรมปฏิบัติหน้าที่โดยมิชอบ จะต้องได้รับโทษหนักกว่าเจ้าพนักงานอื่น
2. การบังคับคดีตามคำพิพากษาหรือคำสั่งศาล เป็นกระบวนสำคัญที่จะทำให้คำพิพากษาหรือคำสั่งมีผลใช้บังคับ ดังนั้น การกระทำในลักษณะที่ไม่อาจให้คำพิพากษาหรือคำสั่งศาลมีผลใช้บังคับได้ ย่อมเป็นความผิดและมีโทษ
   * 1. **เจ้าพนักงานในการยุติธรรมช่วยบุคคลมิให้ต้องโทษ**

มาตรา **200 ผู้ใดเป็นเจ้าพนักงานในตำแหน่งพนักงานอัยการ ผู้ว่าคดี พนักงานสอบสวนหรือเจ้าพนักงานผู้มีอำนาจสืบสวนคดีอาญา หรือจัดการให้เป็นไปตามหมายอาญา กระทำการหรือไม่กระทำการ อย่างใด ๆ ในตำแหน่งอันการมิชอบ เพื่อจะช่วยบุคคลหนึ่งบุคคลใด มิให้ต้องโทษหรือให้รับโทษน้อยลงต้องระวางโทษจำคุกตั้งแต่หกเดือน ถึงเจ็ดปี และปรับตั้งแต่หนึ่งพันบาทถึงหนึ่งหมื่นสี่พันบาท**

**ถ้าการกระทำหรือไม่กระทำนั้นเป็นการเพื่อ จะแกล้งให้บุคคลหนึ่ง บุคคลใดต้องรับโทษ รับโทษหนักขึ้น หรือต้องถูกบังคับตามวิธีการ เพื่อความปลอดภัยผู้กระทำต้องระวางโทษจำคุกตลอดชีวิตหรือ จำคุกตั้งแต่หนึ่งปีถึงยี่สิบปีและปรับตั้งแต่สองพันบาทถึงสี่หมื่นบาท**

ในระหว่างการสอบสวนคดีอาญาเรื่องหนึ่ง ร้อยตำรวจเอกขาวได้จดคำพยานผิดไปจากที่พยานให้ถ้อยคำเพื่อมีเจตนาจะช่วยผู้ต้อหามิให้รับโทษ แต่ต่อมาเมื่อผู้ต้องหาถูกฟ้องเป็นจำเลย พยานปากนั้นได้เบิกความต่อศาลและศาลได้ลงโทษจำเลยโดยอาศัยพยานดังกล่าว ดังนี้ ร้อยตำรวจเอกขาวจะมีความผิดฐานใดหรือไม่

การที่ร้อยตำรวจเอกขาวซึ่งเป็นพนักงานสอบสวนจดคำพยานผิดไปจากที่พยานให้ถ้อยคำ ก็เพื่อมีเจตนาช่วยผู้ต้องหามิให้ต้องรับโทษ การกระทำของร้อยตำรวจเอกขาวจึงเป็นความผิดตาม ปอ.มาตรา 200 แม้ต่อมาศาลจะเชื่อคำพยานปากนั้นและนำไปลงโทษจำเลยซึ่งไม่สมประโยชน์ของร้อยตำรวจเอกขาวก็ตาม การกระทำของร้อยตำรวจเอกขาวก็ยังเป็นความผิดอาญาอยู่

* + 1. **เจ้าพนักงานในงานยุติธรรมเรียกรับ หรือยอมรับสินบน**

มาตรา **201 ผู้ใดเป็นเจ้าพนักงานในตำแหน่งตุลาการพนักงาน อัยการ ผู้ว่าคดี หรือพนักงานสอบสวน เรียก รับ หรือยอมจะรับทรัพย์สินหรือประโยชน์อื่นใดสำหรับตนเองหรือผู้อื่นโดยมิชอบเพื่อกระทำการหรือไม่กระทำการอย่างใดในตำแหน่ง ไม่ว่าการนั้นจะชอบหรือมิชอบด้วยหน้าที่ ต้องระวางโทษจำคุกตั้งแต่ห้าปีถึงยี่สิบปี หรือจำคุกตลอดชีวิตและปรับตั้งแต่สองพันบาทถึงสี่หมื่นบาทหรือประหารชีวิต**

ร้อยตำรวจเอกแดง เรียกเงินจำนวนหนึ่งจากญาติของผู้ต้องหาในความผิดอาญาเรื่องหนึ่ง เพื่อทำความเห็นสั่งไม่ฟ้องซึ่งจากพยานหลักฐานในคดี ร้อยตำรวจเอกแดงต้องมีความเห็นสั่งไม่ฟ้องอยู่แล้ว ดังนี้ ร้อยตำรวจเอกแดงจะมีความผิดตามปอ. มาตรา 201 หรือไม่

ร้อยตำรวจเอกแดง มีความผิดตาม ปอ. มาตรา 201 แม้ตามพยานหลักฐานในคดี ร้อยตำรวจเอกแดงจะต้องทำความเห็นสั่งไม่ฟ้อง ซึ่งเป็นการกระทำที่ชอบด้วยหน้าที่ก็ตาม เพราะการเรียกเงินจากญาติผู้ต้องหาเป็นการกระทำโดยมิชอบ

* + 1. **เจ้าพนักงานในงานยุติธรรมเรียกสินบนก่อนรับตำแหน่ง**

มาตรา **202 ผู้ใดเป็นเจ้าพนักงานในตำแหน่งตุลาการพนักงาน อัยการผู้ว่าคดี หรือพนักงานสอบสวน กระทำการหรือไม่กระทำการ อย่างใด ๆ ในตำแหน่ง โดยเห็นแก่ทรัพย์สินหรือประโยชน์อื่นใด ซึ่ง ตนได้เรียก รับ หรือยอมจะรับไว้ก่อนที่ตนได้รับแต่งตั้งในตำแหน่ง นั้น ต้องระวางโทษจำคุกตั้งแต่ห้าปีถึงยี่สิบปีหรือจำคุกตลอดชีวิต และปรับตั้งแต่สองพันบาทถึงสี่หมื่นบาท หรือประหารชีวิต**

ดำเป็นพนักงานอัยการ ต่อมาดำทราบว่าตนจะย้ายไปดำรงตำแหน่งอัยการจังหวัดแห่งหนึ่ง ขณะยังไม่ได้ย้ายไปประจำต่างจังหวัด ได้เรียกเงินจำนวนหนึ่งจากญาติของผู้ต้องหาซึ่งกระทำความผิดโดยสัญญาว่าเมื่อย้ายไปเป็นอัยการจังหวัดแล้วจะสั่งไม่ฟ้องผู้ต้องหานั้น และเมื่อดำย้ายไปเป็นอัยการจังหวัดได้มีคำสั่งไม่ฟ้องผู้ต้องหา ดังนี้ ดำจะมีความผิดตามปอ. มาตรา 202 หรือไม่

การที่ดำเรียกเงินจำนวนหนึ่งจากญาติของผู้ต้องหาก่อนที่จะย้ายไปเป็นอัยการจังหวัด และเมื่อย้ายไปมิได้มีคำสั่งไม่ฟ้องผู้ต้องหานั้น เป็นการเรียกทรัพย์สินก่อนที่ดำได้รับตำแหน่ง และการคำสั่งไม่ฟ้องก็โดย เห็นแก่ทรัพย์สินที่ดำได้เรียกไว้ก่อนจะได้รับตำแหน่ง การกระทำของดำจึงเป็นความผิดตามปอ. มาตรา 202

* + 1. **เจ้าพนักงานป้องกันหรือขัดขวางมิให้การเป็นไปตามคำพิพากษาหรือคำสั่ง**

มาตรา **203 ผู้ใดเป็นเจ้าพนักงาน มีหน้าที่ปฏิบัติการให้เป็นไป ตามคำพิพากษาหรือคำสั่งของศาล ป้องกันหรือขัด ขวางมิให้การเป็น ไปตามคำพิพากษาหรือคำสั่งนั้น ต้องระวางโทษจำคุกไม่เกินสามปี หรือปรับไม่เกินหกพันบาทหรือทั้งจำทั้งปรับ**

เขียวเป็นเจ้าพนักงานบังคับคดี มีหน้าที่ยึดทรัพย์สินของลูกหนี้ตามคำพิพากษา เขียวได้บอกให้ลูกหนี้ยักย้ายทรัพย์ไปเสียก่อนวันยึดทรัพย์ ดังนี้ เขียวจะมีความผิดตามปอ.มาตรา 203 หรือไม่

เขียวเป็นเจ้าพนักงานบังคับคดี มีหน้าที่ยึดทรัพย์สินของลูกหนี้เพื่อขายทอดตลาด แต่เขียวกลับบอกให้ลูกหนี้ตามคำพิพากษายักย้ายทรัพย์ไปเสียก่อนวันยึดทรัพย์ การกระทำของเขียวจึงเป็นการป้องกันและขัดขวางมิให้การเป็นไปตามคำพิพากษา และคำสั่งของศาล เป็นความผิดตามปอ.มาตรา 203

* + 1. **เจ้าพนักงานทำให้ผู้ถูกคุมขังหลุดพ้นจากการคุมขัง**

มาตรา **204 ผู้ใดเป็นเจ้าพนักงาน มีตำแหน่งหน้าที่ควบคุมดูแล ดูแลผู้ที่ต้องคุมขังตามอำนาจของศาล ของพนักงานสอบสวน หรือของเจ้าพนักงานผู้มีอำนาจสืบสวนคดีอาญา กระทำด้วยประการใด ๆ ให้ผู้ที่อยู่ในระหว่างคุมขังนั้นหลุดพ้นจากการคุมขังไป ต้องระวางโทษจำคุกตั้งแต่หนึ่งปีถึงเจ็ดปีและปรับตั้งแต่สองพันบาทถึงหนึ่งหมื่นสี่พันบาท**

**ถ้าผู้ที่หลุดพ้นจากการคุมขังไปนั้นเป็นบุคคลที่ต้องคำพิพากษาของศาลหนึ่งศาลใด ให้ลงโทษประหารชีวิต จำคุกตลอดชีวิตหรือจำคุก ตั้งแต่สิบห้าปีขึ้นไป หรือมีจำนวนตั้งแต่สามคนขึ้นไป ผู้กระทำต้อง ระวางโทษจำคุกตั้งแต่สองปีถึงสิบปี และปรับตั้งแต่สี่พันบาทถึง สองหมื่นบาท**

ดำเป็นเจ้าหน้าที่ราชทัณฑ์พาผู้ต้องขังออกจากเรือนจำไปเยี่ยมบ้านโดยพลการ และพากลับเข้าเรือนจำในตอนเย็นวันเดียวกันนั้นเอง ดังนี้ ดำจะมีความผิดฐานทำให้ผู้ที่อยู่ระหว่างคุมขังพ้นจากการคุมขังไปหรือไม่

การที่ดำพาผู้ต้องหาออกจากเรือนจำไปเยี่ยมบ้านโดยพลการ ถือได้ว่าดำทำให้ผู้ถูกคุมขังหลุดพ้นจากการคุมขังแล้ว แม้ดำจะไปด้วยและพากลับเข้าเรือนจำในเย็นวันนั้นเองก็ตาม เพราะการหลุดพ้นอาจเป็นการหลุดพ้นไปเลยหรือเป็นการชั่วคราวก็ได้

* + 1. **เจ้าพนักงานทำให้ผู้ถูกคุมขังหลุดพ้นจากการคุมขังโดยประมาท**

มาตรา **205 ถ้าการกระทำดังกล่าวใน** มาตรา[**204**](http://www.kodmhai.com/m2/m2-2/m2-200-205.html#m204#m204) **เป็นการกระทำ โดยประมาท ผู้กระทำต้องระวางโทษจำคุกไม่เกินสองปี หรือปรับไม่เกิน สี่พันบาท หรือทั้งจำทั้งปรับ**

**ถ้าผู้ที่หลุดพ้นจากการคุมขังไปด้วยการกระทำโดยประมาทนั้นเป็น บุคคลที่ต้องคำพิพากษาของศาลหนึ่งศาลใดให้ลงโทษประหารชีวิต จำคุกตลอดชีวิตหรือจำคุกตั้งแต่สิบห้าปีขึ้นไป หรือมีจำนวนตั้งแต่ สามคนขึ้นไป ผู้กระทำต้องระวางโทษจำคุกไม่เกินสามปีหรือปรับ ไม่เกินหกพันบาท หรือทั้งจำทั้งปรับ**

**ถ้าผู้กระทำความผิดจัดให้ได้ตัวผู้ที่หลุดพ้นจากการคุมขังคืนมาภายในสามเดือนให้งดการลงโทษแก่ผู้กระทำความผิดนั้น**

แดงเป็นเจ้าหน้าที่ราชทัณฑ์ใช้ให้เขียวผู้ต้องขังล้างรถจักรยานยนต์ใกล้ประตูเรือนจำ ระหว่างล้างอยู่นั้นเขียวสบโอกาสเห็นแดงเผลอ จึงขับรถจักรยานยนต์ออกจากประตูเรือนจำไป ดังนี้ แดงจะมีความผิดฐานใด

การที่แดงใช้ให้เขียวผู้ต้องขังล้างรถจักรยานยนต์ใกล้ประตูเรือนจำ จนเขียวขับรถจักรยานยนต์หลบหนีไปได้นั้น เป็นการกระทำโดยปราศจากความระมัดระวังซึ่งหากเป็นเจ้าหน้าที่ราชทัณฑ์อื่นแล้วจะไม่ทำอย่างนั้น การกระทำของแดงจึงเป็นการกระทำให้ผู้ถูกคุมขังหลุดพ้นจากการคุมขังโดยประมาท เป็นความผิดตามปอ. มาตรา 205

**แบบประเมินผลตนเอง หน่วยที่ 3**

1. สินบนหมายความว่า ทรัพย์สินหรือประโยชน์อื่นใด
2. สมศักดิ์เป็นอาจารย์ใหญ่โรงเรียนแห่งหนึ่งเสนอต่อพนักงานอัยการว่า หากสั่งไม่ฟ้องคดีที่น้องชายสมศักดิ์ตกเป็นผู้ต้องหา จะรับบุตรของพนักงานอัยการคนนั้นเข้าเรียนในโรงเรียนที่สมศักดิ์เป็นอาจารย์ใหญ่ ดังนี้ สมศักดิ์จะมีความผิดฐานให้สินบนเจ้าพนักงานในการยุติธรรมหรือไม่ สมศักดิ์มีความผิด เพราะการรับว่าจะให้บุตรของพนักงานอัยการเข้าโรงเรียนเป็นการรับว่าจะให้ประโยชน์อื่นใดแล้ว
3. พนักงานสอบสวนมีหมายเรียกให้ผู้ต้องหามาพบเพื่อสอบถามคำให้การเพิ่มเติม แต่ผู้ต้องหาไม่มาพบโดยไม่มีข้อแก้ตัวอันสมควร ดังนี้ ผู้ต้องหาจะมีความผิดฐานขัดขืนคำบังคับของพนักงานสอบสวนหรือไม่ คำตอบ ไม่มีความผิดเพราะหากผู้ต้องหาไม่มาตามหมายเรียก โดยไม่มีข้อแก้ตัวอันควร ปวอ.มาตรา 66(3) ได้บัญญัติทางแก้เอาไว้แล้วคือให้พนักงานสอบสวนมีอำนาจออกหมายจับ
4. การที่จะเป็นความผิดฐานแจ้งความเท็จนั้นจะต้องมีสาระสำคัญคือ เป็นการแจ้งความเท็จเกี่ยวกับความผิดอาญา
5. ความผิดฐานเบิกความเท็จเป็นความผิดที่กระทำต่อศาลในการพิจารณาคดีแพ่งและคดีอาญา และ ความเท็จนั้นต้องเป็นข้อสำคัญในคดี
6. มารดาที่ให้ที่พักแก่บุตรซึ่งหลบหนีการจับกุมของเจ้าพนักงานตำรวจในคดีลักทรัพย์ ดังนั้น มารดาจะมีความ ผิดและต้องรับโทษหรือไม่ คำตอบ มารดามีความผิดฐานช่วยผู้กระทำผิดเพื่อมิให้ถูกจับกุมแต่ศาลจะไม่ลงโทษก็ได้
7. การที่มีผู้ส่งเสียงเอะอะในระหว่างการพิจารณาคดีของศาล จะเป็นความผิดฐานขัดขวางการพิจารณาของศาลหรือไม่ คำตอบ อาจเป็นความผิดหากการส่งเสียงเอะอะนั้นทำให้ศาลไม่อาจพิจารณาคดีต่อไปได้ จนต้องเลื่อนการพิจารณาคดีออกไป
8. พนักงานอัยการตรวจสำนวนคดีอาญาเรื่องหนึ่งแล้วเห็นว่าควรสั่งไม่ฟ้องเพราะพยานหลักฐานอ่อน แต่พนัก งานอัยการผู้นั้นกลับไปเรียกเงินจากญาติของผู้ต้องหาเพื่อสั่งไม่ฟ้องดังนี้ พนักงานอัยการจะมีความผิดหรือไม่ คำตอบ มีความผิดเพราะเป็นการเรียกเอาทรัพย์สินเพื่อตนเองเพื่อสั่งไม่ฟ้องแม้ตามพยานหลักฐานจะไม่พอฟ้องผู้ต้องหาก็ตาม
9. ก่อนเจ้าพนักงานบังคับคดีจะไปยึดทรัพย์ลูกหนี้ตามคำพิพากษา เจ้าพนักงานบังคับคดีอีกคนหนึ่งบอกให้ลูก หนี้ตามคำพิพากษาย้ายทรัพย์สินออกไปจากบ้าน ดังนี้ เจ้าพนักงานบังคับคดีจะมีความผิดทางอาญาหรือไม่ คำตอบ มีความผิดเพราะเจ้าพนักงานบังคับคดีมีหน้าที่ปฏิบัติการให้เป็นไปตามคำพิพากษาของศาล การบอกให้ลูกหนี้ยักย้ายทรัพย์ไป จึงเป็นการป้องกันหรือขัดขวางมิให้การเป็นไปตามคำพิพากษาหรือคำสั่งศาล
10. เจ้าหน้าที่ราชทัณฑ์กระทำโดยประมาททำให้ผู้ต้องขังหลุดพ้นจากการคุมขังไป แต่ได้พยายามติดตามจับกุมมาได้ภายในกำหนด 3 เดือน ดังนี้ เจ้าหน้าที่ราชทัณฑ์จะมีความผิดอย่างไรหรือไม่ คำตอบ เจ้าหน้าที่ราชทัณฑ์ยังมีความผิดอยู่แต่กฎหมายให้งดการลงโทษ
11. สมศักดิ์ตกเป็นผู้ต้องหาคดีอาญาเรื่องหนึ่ง สมพงษ์น้องชายของสมศักดิ์ไปพบพนักงานสอบสวนเสนอแก่พนักงานสอบสวนว่าหากมีความเห็นไม่ฟ้องจะพาพนักงานสอบสวนไปเที่ยวต่างประเทศ ดังนี้ สมพงษ์จะมีความผิดฐานให้สินบนเจ้าพนักงานในการยุติธรรมหรือไม่ คำตอบ มีความผิดฐานให้สินบนเจ้าพนักงานในการยุติธรรม แม้เป็นเพียงข้อเสนอว่าจะพาไปเที่ยวต่างประเทศก็ตาม
12. ผู้ต้องหาไม่ยอมมาตามหมายเรียกของพนักงานสอบสวนซึ่งเรียกมาเพื่อให้ถ้อยคำในฐานะพยาน โดยไม่มีข้อแก้ตัวอันสมควร ดังนี้ ผู้ต้องหาจะมีความผิดฐานขัดขืนคำบังคับของพนักงานสอบสวนหรือไม่ คำตอบ เป็นการเรียกผู้ต้องกามาให้ถ้อยคำในฐานะพยาน การที่ผู้ต้องหาไม่ยอมมาพบพนักงานสอบสวนโดยไม่มีข้อแก้ตัวอันสมควร จึงเป็นความผิดฐานขัดขืนคำบังคับของพนักงานสอบสวน
13. ข้อที่ไม่ถือว่าเป็นความผิดฐานแจ้งความเท็จคือ แจ้งความเท็จเกี่ยวกับความรับผิดทางแพ่ง
14. ผู้ที่กระทำความผิดฐานเบิกความเท็จอาจไม่ต้องรับโทษกรณี ลุแก่โทษและกลับแจ้งความจริงต่อศาลก่อนจบคำเบิกความ
15. มารดาให้ที่พำนักแก่สมพงษ์บุตรชายซึ่งหลบหนีการจับกุมของเจ้าพนักงานตำรวจ เนื่องจากสมพงษ์ถูกกล่าวหาว่าพกพาอาวุธมีดไปในที่สาธารณะ ดังนี้ มารดาจะมีความผิดตาม ปอ.มาตรา 189 หรือไม่ คำตอบ ไม่ผิดเพราะสมพงษ์ยังมิได้ถูกเจ้าพนักงานตำรวจจับกุม
16. ในกรณีกล่าวในอุทาหรณ์โดยสุจริตว่า ศาลตัดสินไม่ต้องด้วยความยุติธรรม ไม่ถือว่าเป็นการดูหมิ่นศาลหรือผู้พิพากษาในการพิจารณาคดี